ΓΡΑΠΤΗ ΕΡΩΤΗΣΗ E-1658/03

υποβολή: Erik Meijer (GUE/NGL) προς την Επιτροπή

(19 Μαΐου 2003)

Θέμα: Η εμφάνιση νέων ασθενειών, προετοιμασία για την επιδημία SARS, μείωση των δυνατοτήτων έρευνας και αυξημένοι κίνδυνοι για τις πιο ηλικιωμένες γενιές

1. Κατά την άποψη της Επιτροπής, στο πλαίσιο της αξιολόγησης του SARS και του αγώνα κατά της εν λόγω νέας ασθένειας, δεν θα πρέπει να ληφθεί ιδιαίτεραπόψη το γεγονός ότι παρά την περιορισμένη ακόμη διάδοσή της εντός της Ευρώπης, η νόσος αυτή μπορεί να παρουσιάσει αυξημένο κίνδυνο στο μέτρο όπου δενπάρχουν ακόμη τα μέσα που θα επέτρεπαν να αυξηθεί η αντίσταση εναντίον της και να επιτευχθεί η ταχεία ανάρρωση των ασθενών·

2. Παρά το γεγονός ότι δενπήρξε μέχρι σήμερα (αρχές Μαΐου 2003) θανατηφόρο κρούσμα στην Ευρώπη, είναι σε θέση η Επιτροπή να επιβεβαιώσει ότι από τα στοιχεία που διατίθενται εκτός Ευρώπης, η θνησιμότητα που οφείλεται στο SARS διαφέρει ανά κατηγορία ηλικίας, συγκεκριμένα δε 13 % για τα προσβληθέντα άτομα κάτω των 60 ετών και 50 %, κατά μέσον όρο, για τα άτομα άνω των 60 ετών·

3. Σε ποιο μέτρο οι δυνατότητες έρευνας και μελέτης σχετικά με την εμφάνιση νέων ασθενειών που είναι δύσκολο να εξαλειφθούν, έχουν μειωθεί στα κράτη μέλη της Ευρωπαϊκής Ένωσης χάριν εξοικονόμησης κονδυλίων· Κρίνει η Επιτροπή ότι είμαστε εξαρτημένοι από φιλοκερδείς εμπειρογνώμονες οι οποίοι, εκτός από τον τομέα ειδικότητάς τους, εγκύπτουν στο θέμα αυτό μόνο λόγω της επικαιρότητάς τους·

4. Δενπάρχει ο κίνδυνος να εμφανισθεί μια άλλη νόσος συγκρίσιμη με το SARS, η οποία θα ήταν ένας συνδυασμός της πανώλης των ορνίθων — που προκάλεσε ήδη το θάνατο ενός ατόμου στις Κάτω Χώρες, καθώς και οφθαλμικές παθήσεις — και της γρίπης· Σε τι βαθμό θα ήταν δυνατός ο συνδυασμός του SARS μα μία από τις παραλλαγές της γρίπης και εν συνεχεία η ευρεία διάδοσή του·

5. Μπορεί να αναφέρει η Επιτροπή εάν τα μέτρα που αποσκοπούν στη συγκράτηση του SARS επικεντρώνονται σήμερα στηνποδοχή των ασθενών μέσω της δημιουργίας μονάδων καραντίνας στα νοσοκομεία και της χορήγησης αναπνευστικών συσκευών·

6. Μετά από τη συνάντηση που είχε η Επιτροπή στις 6 Μαΐου 2003 με το γενικό διευθυντή της ΠΟΥ για την Ευρώπη, μπορεί να αναφέρει εάν αποκόμισε την εντύπωση ότι τίποτε δεν είναι δυνατόν να εμποδίσει μια νέα διείσδυση του SARS και τη διάδοση της νόσου αυτής στην Ευρώπη·

Κοινή απάντησητου κ. Byrne εξ ονόματος της Επιτροπήςστις γραπτές ερωτήσεις E-1658/03 και E-1659/03

(24 Ιουνίου 2003)

Η Επιτροπή δεν συμμερίζεται την άποψη ότι ο κίνδυνος από το σοβαρό αναπνευστικό σύνδρομο (SARS) είναι δυσανάλογος. Υπάρχουν τρόποι πρόληψης της μόλυνσης, όπως η καραντίνα, ο έλεγχος ταξιδίων, ο προστατευτικός εξοπλισμός, η απολύμανση και η αποφυγή στενής επαφής.

Η Επιτροπή δίνει μεγάλη προσοχή στο SARS. Έχουν ληφθεί μέτρα, συμπεριλαμβανομένου του ελέγχου διεθνών ταξιδίων, για την πρόληψη της διείσδυσης και περαιτέρω διάδοσης της ασθένειας. Η εκπαίδευση αποτελεί μέρος αυτών των δραστηριοτήτων. Η Κοινότητα, από κοινού με την Παγκόσμια Οργάνωση Υγείας (ΠΟΥ), διαθέτει εμπειρογνώμονες που έχουν ήδη επιτύχει ενθαρρυντικά αποτελέσματα όσον αφορά τη διερεύνηση της εξέλιξης της ασθένειας και την κατανόηση της μετάδοσης. Οι εργασίες συνεχίζονται και η Επιτροπή είναι βέβαιη ότι θα σημειωθεί περαιτέρω σημαντική πρόοδος.

Οι συστάσεις και οι οδηγίες που έχουν εκδοθεί σχετικά με διεθνή ταξίδια, ιδίως αεροπορικά, περιορίζονται στο βαθμό που κρίνεται αναπόφευκτο για τον περιορισμό της νόσου. Βασίζονται σε ουδέτερες επιστημονικές γνώμες και σε προσεκτική ισορροπία με την ελευθερία μετακίνησης. Εκτός από τους ελέγχους στη χώρα άφιξης, η λήψη κατάλληλων μέτρων στον τόπο αναχώρησης, ιδίως σε χώρες που πλήττονται από το SARS, είναι σημαντική για την περαιτέρω ελαχιστοποίηση του κινδύνου διάδοσης της νόσου.

Η πιθανότητα εξέλιξης μιας νόσου συγκρίσιμης με το SARS από την επιδημία γρίπης των ορνίθων δεν μπορεί να αποκλειστεί, όμως δεν είναι σημαντική. Ο θάνατος ενός κτηνιάτρου πρέπει να ειδωθεί ως μεμονωμένο περιστατικό. Γενικά, λαμβάνονται κατάλληλα προφυλακτικά μέτρα για τον περιορισμό του κινδύνου μόλυνσης. Η επιδημική εμφάνιση γρίπης στον άνθρωπο είναι εποχιακή και, παρ' ό,τι στον άνθρωπο μπορεί ναπάρξει παράλληλη μόλυνση από το SARS και τη γρίπη, ο κίνδυνος είναι σίγουρα περιορισμένος.

Πρόσφατες επιδημιολογικές μελέτες για το SARS έδειξαν όντως διαφορές στα ποσοστά θνησιμότητας ανά ομάδα ηλικίας. Η Επιτροπή, σε στενή συνεργασία με τα κράτη μέλη και την ΠΟΥ, παρακολουθεί αυτές τις μελέτες καιποστηρίζει τα κράτη μέλη στη χάραξη των πολιτικών τους σύμφωνα με τα αποτελέσματα αυτών των μελετών.

Τα νοσοκομεία στην Κοινότητα είναι καλά εξοπλισμένα για τηνποδοχή ασθενών του SARS καιπάρχουν γενικά διαθέσιμες εγκαταστάσεις που περιλαμβάνουν καραντίνα και μηχανικό αερισμό.

Στην Ευρώπη η κατάσταση βρίσκεταιπό έλεγχο. Τα διαθέσιμα επιδημιολογικά στοιχεία δείχνουν ότι τα μέτρα, ιδίως τα προληπτικά μέτρα που λαμβάνονται σε σημεία εξόδου, είναι κατάλληλα για να συγκρατηθεί η μόλυνση στις περιοχές προέλευσης. Ωστόσο, η Επιτροπή γνωρίζει ότι η κατάσταση απαιτεί επαγρύπνηση και, επομένως, θα παρακολουθεί από κοντά την εξέλιξη.

Η Επιτροπή γνωρίζει ότι για τον έλεγχο του SARS απαιτείται ένας σημαντικός βαθμός νέας γνώσης που αναπτύσσεται καθώς και ενισχυμένη διεθνής συνεργασία μεταξύ ερευνητών και ιδρυμάτων. Οιπηρεσίες της Επιτροπής προετοιμάζουν μια ειδική πρόσκλησηποβολής ερευνητικών προτάσεων για το προσεχές μέλλον, η οποία θα αφορά μια σειρά σημαντικών θεμάτων που έχουν άμεση σχέση με το SARS. Η Επιτροπή

αναγνωρίζει επίσης την ανάγκη ενίσχυσης της ετοιμότητας και της ικανότητας αντίδρασης σε εμφανίσεις μολυσματικών νόσων κάθε φύσης, και στο πλαίσιο αυτό προσφέρει ερευνητικήποστήριξη μέσω ερευνητικών πρωτοβουλιών του έκτου προγράμματος πλαίσιο. Το πρόγραμμα αυτό για έρευνα, τεχνολογική ανάπτυξη και επίδειξη καλύπτει την περίοδο 2002 έως 2006 και συμβάλει στην ανάπτυξη του ευρωπαϊκού χώρου έρευνας και στην καινοτομία(1).

Το πέμπτο πρόγραμμα πλαίσιο της Ευρωπαϊκής Κοινότητας για έρευνα, τεχνολογική ανάπτυξη και επίδειξη, το οποίο εφαρμόστηκε από το 1998 έως το 2002(2) έχει ήδη χρηματοδοτήσει, στο πλαίσιο της κύριας δράσης Έλεγχος μολυσματικών νόσων πολλά σχέδια στα οποία συμμετείχαν κέντρα εμπειρογνωμοσύνης για την ιολογία corona. Η συνολική κοινοτική συνεισφορά στα σχέδια αυτά ήταν περίπου 3,5 εκατ. ευρώ.

(1) Απόφαση αριθ. 1513/2002/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2002, για το έκτο πρόγραμμα πλαίσιο δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας, με σκοπό τη συμβολή στη δημιουργία του ευρωπαϊκού χώρου έρευνας και στην καινοτομία (2002-2006), ΕΕ L 232 της 29.8.2002.

(2) Απόφαση αριθ. 182/1999/ΕΚ του Ευρωπαϊκού Κοινοβουλίου και του Συμβουλίου της 22ας Δεκεμβρίου 1998 για το πέμπτο πρόγραμμα-πλαίσιο δράσεων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (1998- 2002), ΕΕ L 26 της 1.2.1999.